o
HILLSONG TV
Kun tavalliset ihmiset antavat ja saavat 2/2
Kiitos, kun tulet mukaan Hillsong- ohjelmaan. Jumala sinua siunatkoon.
Toivon, että sanomani ravitsee henkeäsi ja
on avuksi käytännön elämässä.
Raamattu on mielestäni kaikkein käytännöllisin kirja.
Kun elämme Raamatun periaatteiden mukaisesti,
meillä on periaatteita kaikille elämän alueille. Pysykää kanavalla.
Viimeksi kuulimme opetuksen ensimmäisen osan.
Tänään puhun aiheesta, kun tavalliset ihmiset oppivat antamaan
ja saamaan, he saavat aikaan ihmeellisiä asioita.
Käsityksesi elämästä riippuu hengestä, jolla elämään suhtaudut.
Monet näkevät saman asian tai saman henkilön eri tavoin.
Rohkaisen sinua mitenkään tuomitsematta tarkkaamaan henkeäsi.
Näetkö Jumalan Hänen ihmeidensä, hyvyytensä
ja lupaustensa valossa ja elätkö niitä todeksi?
Haluan sellaisen hengen, joka näkee isäntänsä hyvyyden.
Eivät kaikki kristityt näe Jumalaa samalla tavoin.
On tärkeää millaisena näemme Jumalan.
Jos meillä on käsitys Jumalasta, joka ei näe Hänen hyvyyttään,
niin tulet huomaamaan miten se vaikuttaa elämääsi.
Tehkäämme päätös elää ymmärtäen Kristuksen sanoman täyteyden,
evankeliumin ydinsanoman: Jeesus kuoli ristillä, antoi henkensä ja
Hän elää ja me elämme Hänen elämästään.
Me elämme siitä hengestä ja käsityksestä, että Jumala elää.
Me elämme Jumalan hyvyydestä.
Emme anna niiden asoiden hallita meitä, jotka eivat tapahdu,
koska emme etsi kuolemaa vaan uutta elämää, tuoreutta,
uutta alkua, uutta mahdollisuutta ja uutta päivää Jeesuksen nimessä.
Nyt luvassa on opetuksen jälkimmäinen osa.
Haluan elää sellaisessa hengessä,
joka haluaa ottaa vastaan mitä isäntä antaa
ja joka haluaa antaa takaisin isännälle.
Mat 10:8 sanoo: "On parempi antaa kuin ottaa",
mutta siinä ei kielletä ottamasta.
Siinä vain todetaan, kumpi on parempi.
Kyllä antaminen on parempi, koska voimme antaa vain siitä,
mitä olemme saaneet ja ottaneet.
On hämmästyttävää kuinka monet mielessään
kamppailevat ottaako vai jättää.
Kaksi palvelijaa ottivat lahjan vastaan, joka muutti heidän elämänsä.
Kolmas palvelija ei antanut lahjan koskettaa elämäänsä.
Muistatte kuinka hän otti talentin ja kaivoi sen maahan.
Hän näki isäntänsä ankarana ja niinpä hän ei antanut lahjan koskettaa.
Palvelijoilla, jotka ymmärsivät Jumalan hyvyyden,
oli täysin erilainen henki. He antoivat lahjan muuttaa elämänsä.
Kristinuskon ja evankeliumin sanoma korostaa lahjan ottamista vastaan.
Ainoa tapa pelastua on ottaa vastaan mitä Kristus antaa.
Monet kamppailevat ottaako vai ei.
Kristityn elämä on ottamista ja antamista, jotta voit ottaa ja antaa.
Se ei ole pato. Se ei pysähdy.
Se on kuin neste, joka virtaa kuin joki.
Sellainen on Jumalan valtakunta. Se on mahtava seikkailu, -
jossa otamme vastaan kaiken mitä Jeesuksella on meitä varten.
Se on elämämme, aikamme, henkemme ja resurssiemme antamista.
Jos vastaanottaminen on vaikeaa, niin silloin antaminenkin on vaikeaa.
Monien on vaikea ottaa vastaan. Jotkut eivät ota vastaan siksi,
että epäilystensä tähden he eivät ymmärrä lahjan arvoa.
He luulevat, että siinä on jokin taka-ajatus ja
se saa elämän epäluuloiseksi. He eivät pysty vastaanottamaan
eivätkä antamaan, koska he ovat jotenkin lukossa.
Jos minulle annetaan jotain ja otan sen vastaan,
niin automaattisesti joidenkin mieleen tulee ajatus,
että minunkin on annettava jotain.
En halua kallista lahja, koska silloin minunkin pitäisi antaa kallis lahja.
Onko perhepiirissäsi ketään tällaista henkilöä?
"Älä osta minulle joululahjaa."
Itse asiassa he sanovat: "En halua ostaa sinulle joululahjaa."
Mutta antaja ei ajattele mitä itse saa vaan haluaa vain siunata heitä.
Kyse on antajan sydämestä.
Jotkut eivät osaa ottaa vastaan, koska he eivät katso sitä ansaitsevansa.
En ansaitse mitään, mitä olen saanut Kristukselta,
en kerrassaan mitään.
Vastaanottaminen ei voi perustua sille mitä ansaitsemme.
koska evankeliumin sanomassa ei ole kyse siitä mitä ansaitsen.
Voin elää isäntäni hyvyydessä, joka haluaa antaa.
Kun hän tulee tekemään tiliä, hän sanoo: "Hyvin tehty,
sinä hyvä ja luotettava palvelija. Vähässä olet ollut uskollinen,
minä panen sinut paljon haltijaksi." Sellainen on isäntä.
Sellainen on henki, joka hänessä on, Jeesuksen nimessä.
Olen minäkin jotain saanut, tämän kellon. Sain sen.
Tulin lomalta kotiin ja joku oli tuonut penkille lahjapaketin.
Avasin sen ja joku oli lähettänyt minulle kellon merkiltään "Breirer".
Jos aiot tarkistaa sen googlesta, niin kerron totuuden.
Se ei ole tonnien arvoinen, ei edes satasten,
mutta miksi tämä kaveri antoi minulle kellon?
Kerron tämän tarkoituksella, koska ihmiset reagoivat niin monin tavoin.
Jotkut sanovat "miten nastaa, ihan sika mahtavaa".
Toiset tuumivat "miksi joku tuosta vain antaa sinulle lahjan?
Eihän lahjaa anneta, ellei sitä ole ansainnut.
Tässä on jokin koira haudattuna."
Jotkut ajattelevat, että "ei kukaan anna kelloa.
En ole koskaan saanut kelloa."
Totta, mutta ajattelumme perustuu henkeen, joka meissä on.
Jos ei ymmärrä lahjan saamista, ei ymmärrä antamistakaan..
Raamattu sanoo: "Lahjaksi olette saaneet, lahjaksi antakaa."
Rukoilen, että ymmärtäisimme saamisen ja antamisen
ja niiden raamatullisen voiman. Malakia 3:10 sanoo:
"Tuokaa täydet kymmenykset aarrekammioon,
jotta temppelissäni olisi ruokaa."
Yhteiseen pottiin antaminen on joillekin liikaa.
Malakian jakeen jatko on heille kompastuskivi:
"Ja siten koetelkaa Minua. Minä avaan teille taivaan ikkunat ja
vuodatan teille siunauksen ylenpalttisesti
(niin ettette pysty ottamaan kaikkea edes vastaan)".
Meidän tulee oppia miten saamisen voima antaa virtaa antamiseen.
Me voimme saada vaikka emme sitä odota.
Älkäämme suhtautuko epäluuloisesti saamiseen ja antamiseen.
Suhtaudu niihin Jumalan hengen tavoin, sillä Jumala on hengeltään antelias.
Kun ihmiset ymmärtävät Jumalan hyvyyden,
se synnyttää alttiin antamisen hengen.
Se kuuluu puheestasi, se näkyy teoistasi, se näkyy elämästäsi.
Elät antamisen alttiudesta ja se heijastuu koko elämästäsi.
Älkää antako seurakunnan toiminnan mukailla maailman toimintaa,
joka on täynnä epäluuloa ja taka-ajatuksia ja itsekkyyttä:
"Entä minä?" Mitä minä tästä hyödyn?"
Me olemme niitä, jotka Jumalan hyvyydestä ymmärrämme,
että saamme kaiken isännältämme ja sitoudumme
antamaan sen hänelle takaisin.
Kolmanneksi, tahdon elää isäntäni tahdon mukaan
eli se mikä on isännälle tärkeää, on tärkeää myös minulle.
Seurakunnassa tärkeintä on rakastaa Jumalaa,
joka rakastaa meitä ihmisiä. Rukoukseni on,
että voimme nähdä maailman Jumalan silmin,
jotka näkevät meidät ja että me haluamme tehdä
kaiken minkä isäntämme haluaa.
Ne kaksi palvelijaa toimivat täysin isäntänsä tahdon mukaan.
He ottivat mitä Jumala antoi ja käyttivät sitä perustana
kasvattamaan isännän omaisuutta
ja tilinteon hetkellä heille oli hyvää sanottavaa.
Kolmas ei ollut kiinnostunut toimimaan isäntänsä hyväksi.
Eläkäämme niin, että sitoudumme kasvattamaan isännän omaisuutta.
Tulee ymmärtää, että emme elä vain itseämme varten
vaan että me kaikki olemme paljon saaneet ja paljon voimme antaa.
Lahjaksi olette saaneet, lahjaksi antakaa.
Me elämme sen lupauksen mukaisesti, että Jumala on hyvä.
Emme etsi raatoja ja kuolemaa kuin korppikotka.
Me etsimme uutta, tuoretta elämää, uutta päivää ja
tuoretta kukkaa niin kuin kolibri. Meillä on erilainen henki ja
olemme sitoutuneet siihen, mikä on tärkeää isännälle.
Tietenkin isännälle on tärkeää Jumala ja ihmiset.
Kaksi asiaa oli tärkeitä Jeesukselle.
Hänet voideltiin julistamaan evankeliumia köyhille,
kärsiville, kadotetuille ja murtuneille.
Hän sanoi: "Minä rakennan kirkkoni."
Katsommepa asiaa miten hyvänsä, niin kyse on ihmisistä,
uskovista, pyhistä ja seurakunnan kutsusta.
Katsommepa mitä puolta hyvänsä, kyse on ihmisistä.
Meidän on hengessämme nähtävä, että meidän tulee toimia
kaiken sen hyväksi mikä on tärkeää isännälle.
Katsomme yhdessä Mark 14:3: "Kun Jeesus oli Betaniassa
aterialla spitaalia sairastaneen Simonin talossa, sinne tuli nainen,
jolla oli alabasteripullossa aitoa, hyvin kallista nardusöljyä."
Ymmärtääkseni öljy maksoi työmiehen vuosipalkan.
Nainen tuli kalliin öljypullonsa kanssa, rikkoi sen ja
vuodatti öljyn Jeesuksen päähän.
Jotkut närkästyivät kalliin tuoksuöljyn haaskauksesta.
"Sen olisi voinut myydä ja antaa rahat köyhille.
Olisi siitä ainakin 300 denaaria saanut."
He moittivat naista terävin sanoin. Mutta Jeesus sanoi:
"Antakaa hänen olla. Miksi pahoitatte hänen mielensä?
Hän teki minulle hyvän teon."
"Köyhät teillä on aina luonanne, ja te voitte tehdä heille hyvää
milloin tahdotte, mutta Minua teillä ei aina ole."
Isännälle on tärkeää, että haluamme huolehtia kaikista.
Meidän tulee näyttää siinä esimerkkiä.
Rukoilen, että huolehdimme köyhistä,
kerromme muutoksesta ja että on olemassa ratkaisu.
Kukaan ei moiti siitä, että autamme köyhiä.
Firmat sponsoroivat ja auttava köyhiä mahdollisuuksiensa mukaan.
Siinä ei ole moitteen sijaa. Tätä naista ei kritisoitu siitä,
että hän aikoi myydä tuoksuvoiteen auttaakseen köyhiä.
Häntä kritisoitiin siksi, että hän investoi hengellisiin arvoihin.
Hän piti huolta siitä, mikä oli isännälle tärkeää.
Jos meillä on henki, joka tahtoo kartuttaa isännän omaisuutta,
niin emme voi ajatella joko-tai.
On ymmärrettävä, että kyse on isännän omaisuudesta.
On ymmärrettävä, että Jeesus haluaa auttaa köyhiä ja
julistaa hyvää sanomaa köyhille
ja että Jeesus on ihmisten hengellisten tarpeiden täyttymys.
Kun huolehdimme kaikesta mikä on tärkeää isännälle,
niin silloin näemme miten arvokasta on sähkövalo ja se,
mitä täällä tapahtuu tänä iltana, kun alttari täyttyy ihmisistä.
Jotkut tulevat kyynelsilmin ja jotkut kertovat vielä vuosien kuluttua
kuinka "ystäväni toi suureen kokoukseen Australiassa.
Siinä tilaisuudessa tulin alttarille ja otin vastaan Jeesuksen.
Elämäni muuttui täysin"
Kun ymmärtää, että isännän omaisuutta kartuttamalla
investoimme siihen, mikä on tärkeää Jeesukselle.
Silloin me rakastamme köyhiä ja autamme heitä.
Haluamme myös nähdä Kristuksen seurakunnan kasvun.
Silloin jumalanvaltakuntahenkinen ihminen alkaa hengittää ohutta ilmaa.
Kun kunnialaukaukset raikuvat, kiitos niistä Jumalalle,
niin silloin ihmiset kohtaavat niitä, jotka ovat avun tarpeessa.
Mutta joukossa on ihmisiä,
joiden hengellinen elämä ei ole reilassa,
mutta he antavat osansa kunnialle.
Bill Gates, maailman rikkaimpia miehiä, auttaa nykyisin köyhiä.
Firmat auttavat hädänalaisia, mikä on erinomaista.
Valtiovalta ei käsitykseni mukaan näe seurakunnan kasvun merkitystä.
Se kyllä ymmärtää materiaalisen hädän, mutta ei hengellistä hätää.
Meidän on oltava niitä, jotka huolehtivat kaikesta
mikä on tärkeää isännälle. Kun niin teemme,
meillä on henki, jonka avulla näemme asiat laajalti.
Silloin huomaamme, että on vaikea löytää maailmasta firmoja,
jotka tukisivat seurakuntatyötä.
Joten ne, joissa on Jumalan valtakunnan henki,
ne jotka ymmärtävät saaneensa isännältä ja
haluavat antaa isännälle, nousevat kokonaan eri tasolle.
Maailma ei ymmärrä köyhien auttamista ja
se alkaa arvostella hengellisiä arvoja.
Älkäämme olko tällaisen hengen vallassa.
Olkaamme laajakatseisia ja viisaita näkemään, että
elämme Jumalan suunnitelmaa varten.
Hän on antanut meille tehtävän pitää huolta muiden
hengellisistä ja fyysisistä tarpeista.
Tee niin kuin isäntä tahtoo.
Kun meillä on tällainen henki ja kun se on osa elämäämme,
ja kun haluamme kartuttaa isännän omaisuutta,
ja kun meillä on henki, joka ymmärtää Jumalan hyvyyden,
niin silloin voimme odottaa uutta elämää.
Siitä seuraa, että haluan elää uskollisuudesta isännälleni,
en uskollisuudesta itselleni.
Palvelijoista kaksi halusivat olla uskollisia isännälleen.
Kolmas palvelija tahtoi kaivaa talenttinsa maahan,
koska hän pelkäsi menettävänsä sen.
Isäntä on ankara mies. Voimme elää menetyksen pelossa,
mutta silloin emme koskaan saa Jumalan siunausta.
Raamattu kuitenkin sanoo, että Minä vuodatan teille siunaukseni
ylenpalttisesti, saatte siunausta enemmän kuin teihin mahtuu.
Jos olet menettänyt jotain, jos uskosi on joutunut koetukselle,
sinun on päätettävä aiotko elää menetyksen pelossa vai
aiotko elää isännälle uskollisena?
Jos haluat olla isännälle uskollinen,
silloin löydät sen mitä etsit. Sama henkilö, sama tilanne,
samat haasteet, sama vastarinta, mutta täysin erilaiset odotukset.
Olemme irti vaappuvasta maailmasta, epävarmasta maailmantaloudesta.
Maailman tilanne vaikuttaa monien elämään,
jos ei suoraan niin epäsuorasti. Elämme vaikeita aikoja.
Yhtäkkiä voimme joutua puille paljaille, mikä on hyvä asia.
Huono puoli on, että menetyksen pelossa
runsaan antamisen aika on ohi.
Rohkaisen teitä kuitenkin ottamaan antamisen elämäntavaksi.
Tuhlaamisella on aikansa.
Tehkäämme päätös, että lakkaamme tuhlaamasta
pikemminkin kuin lakkaamme antamasta.
Eläkäämme uskollisina isännällemme, koska
silloin elämme kasvun hengessä ja silloin kuulemme isännältämme:
"Hyvin tehty, sinä hyvä ja luotettava palvelija."
Vähässä olet ollut uskollinen, Minä panen sinut paljon haltijaksi."
Vähäisenkin teon ansiosta meidät pannaan paljon haltijaksi.
"Tule Herrasi ilojuhlaan." Meitä odottaa ilo, toisia jotain muuta.
Sitten Herra sanoo jotain, mitä on syytä miettiä:
"Jokaiselle, jolla on, annetaan lisää."
Jos sinulla on jo paljon, Jumala antaa vielä paljon lisää.
Toisin sanoen, joka käyttää hyvin sen mitä hänellä on saa lisää.
Olet palvelija. Olet saanut Herralta ja palvelet Hänen hyvyyttään.
"Joka käyttää hyvin sen, mitä hänellä on,
hänelle annetaan yhä lisää."
Mutta se, jolla on vain vähän, otetaan sekin vähä pois,
koska hän ei ole hoitanut sitä vähääkään kunnolla.
Hän kätkee maahan sen vähän, joka hänellä on.
Palvelijoiden henki on uskomattoman vastakohtainen.
Sille, joka käyttää hyvin sen, mitä hänellä on, annetaan lisää, ja
siltä, joka ei käytä vähäänsä hyvin, otetaan pois sekin, mitä hänellä on.
Entä minä? Pitäisikö minun sitten elää rutiköyhänä?
Se tarkoittaa yksinkertaisesti sitä,
että et elä Jumalan lupausten räjähtävästä voimasta.
Haluan elää tietäen kuinka runsaasti Jumala antaa.
En murehdi jokapäiväistä elämääni vaan
turvaudun Sanaan ja Kaikkivaltiaan lupukseen.
Jumalan on mahdollista pelastaa kaltaiseni poloinen ja
siksi haluan elää isäntääni hyvin palvellen niillä lahjoilla,
joita Jumala on minulle antanut.
Näin tehden me Kristuksen seurakuntana
saamme aikaan jotain suurta Jeesuksen nimessä. Ylistys Jumalalle!
On siis kahdenlaisia tapoja elää. Kumman valitset?
Puhun ihan tavallisille ihmisille. Minäkin olen ihan tavallinen mies.
Mutta rakastan Jumalaa siksi, että Hän käyttää tavallisia ihmisiä
tekemään suuria tekoja.
Raamattu sanoo hienosti, että "juoksu ei ole nopeiden vallassa."
Sinun ei siis tarvitse olla nopein juoksija eikä fiksuin tyyppi
eikä paras. Riittää kun olet tavallinen ihminen, joka luottaa,
että Jumala tekee jotain suurta elämässäsi.
Tietyt asiat, kuten rakkaus, vapauttavat taivaan vallat,
Kun rakastaa toista, silloin puhuu taivaan kieltä.
Rakkaus muuttaa tavallisen suurenmoiseksi.
Kun päätämme, ettemme elä vain omasta voimastamme
vaan annamme elämämme Jeesuksen haltuun,
silloin elämä muuttuu radikaalisti.
Raamatussa on monia tavallisia ihmisiä,
joita Jumala käytti tekemään suuria tekoja.
Tunnetpa itsesi miten tavalliseksi tahansa,
niin olet täydellinen ehdokas tekemään jotain suurta elämässäsi,
jos vain luotat Jumalaan ja elät Raamatun periaatteiden mukaan.
Olen nähnyt seurakunnassamme kuinka tavalliset ihmiset
ovat antaneet elämänsä Jeesukselle
ja menestyneet erinomaisesti liiketoimissaan tai
kasvattaneet lapsensa menestymään elämässään.
Raamattu sanoo, että Jumala voi tehdä elämässämme suuria ja
antaa meille ylenpalttisesti enemmän kuin osaamme edes pyytää.
Jumalan voima toimii sinussa enemmän kuin osaat ajatellakaan.
Toisin sanoen Jumalan tahdon mukainen elämä
tekee tavallisesta suurta.
Mikä valtava etuoikeus meillä onkaan elää Jeesuksen kanssa!
Hänen avullaan teemme suurempia tekoja kuin
mihin uskomme edes pystyvämme.
Meillä on uusi elämä Sinun rakkautesi valossa.
Meidät on nimeltä kutsuttu Vapahtajan luo.
Laulamme uutta laulua, jota sukupolvet laulavat.
Meillä on uusi toivo ristin tähden.
Olemme Sinun armostasi pelastettuja.
Laulamme uutta laulua, jota kaikki kansat laulavat.
Sinun nimesi loistaa koko maailmaan,
se on meidän pelastuksemme valo.
Sinun kunniaksesi annamme elämämme.
Poikasi rakkauden tähden laulamme uutta laulua vapahdettuina.
Sinun nimesi loistaa koko maailmaan, se on meidän pelastuksemme valo.
Kansat nousevat laulamaan,
sillä Sinun nimesi on pyhä, ikuisesti korotettu.
Toivomme on Vapahtajan rakkaus.
Sinä annoit rakkautesi kokonaan.
Ylistäköön sitä koko maa.
Jeesus rakastaa meitä. Hän rakentaa elämämme.
Jeesus ei vain yhdistä meitä Jumalaan vaan
myös Jumalan armoon, mikä on osoitus Hänen rakkaudestaan.
Se, mitä Hän on meille valmistanut, ei perustu ansioillemme.
Jos saisimme sen, mitä ansaitsemme, olisimme liemessä.
Kaikki perustuu sille, kuka Kristus on,
ja sille, mitä Jeesus teki ristillä kauan sitten.
Jeesus maksoi hinnan, niin ettei meidän tarvitse
yrittää omasta voimastamme olla Jumalalle mieliksi vaan
elämme Kristuksen voimasta.
Pyydä Jeesus elämääsi nyt, sillä Hän sanoo:
Kun kutsut Minua, Minä tulen elämään sinussa.
Monet ovat rukoilleet tuon yksinkertaisen rukouksen ja
alkaneet elää Jumalan tarkoituksen mukaan.
Olen nähnyt ihmeen kuinka ihmisten elämä,
perhe ja työelämä ovat uudistuneet.
Pyydä Jeesus elämääsi nyt. Hän rakastaa sinua.
Muistakaa, että parhaat päivät ovat vielä edessäpäin.
Lisätietoja uskosta Jeesukseen ja ohjelmassa esitetyistä asioista -
saa ottamalla yhteyttä meihin puhelimitse tai postitse.
Käy ohjelman kotisivuilla.
Suomennos: Kai Mäkelä